TÖRTÉNELEM 8.

Az órai tananyag: **A hatvanas-hetvenes évek II. (Polgárjogi mozgalom az USA-ban–Martin Luther King tevékenysége, diáklázadások Nyugaton)**

Az óra típusa: Új ismeretet feldolgozó tanóra.

Műveltségi terület: Ember és társadalom

Célok és feladat: Két tanórán bemutatni az 1960-as, 1970-es évek hatalmi viszonyait, a két szuperhatalom lehetséges összecsapásának közvetlen veszélyét. Ismerjék meg a tanulók, hogy az USA és a Szovjetunió hogyan viszonyult a harmadik világbeli országok belső konfliktusaihoz. Megismertetni a vietnami háború okait, eseményeit. A polgárjogi mozgalmak megjelenésének bemutatása az USA-ban, különös tekintettel Martin Luther King tevékenységére. Ismerjék meg a tanulók a nyugati, fejlett államokban kirobbant diáktüntetéseket.

Didaktikai feladat a második tanórán: Összefüggések megtalálása, összefüggések megállapítása. Szöveges és videóanyag-források egyéni és csoportmunkában történő feldolgozása. A problémamegoldó gondolkodás, a szövegértés fejlesztése. Fogalmak ismétlése, új fogalmak, évszámok tanulása. Topográfiai ismeretek bővítése, elmélyítése. Egyéni és közös rögzítés, ellenőrzés.

|  |  |  |  |  |  |
| --- | --- | --- | --- | --- | --- |
| **Idő** | **Az óra menete** | **Nevelési-oktatási feladat** | | | **Megjegyzés** |
|  |  | **Módszer** | **Tanulói** | **Eszközök** |  |
| 5 perc | Előző órai anyag ismétlése, témafelvetés, motiváció. | Frontális óravezetés, tanári magyarázat, előadás. Tanári ellenőrzés–értékelés. | Megbeszélés, tanulói válaszok. | Falitérkép. | Rendszerezés. Az egyházak szerepe a társadalomban. |
| 5 perc | Új tananyag bevezetése. | Frontális óravezetés, tanári magyarázat, előadás. | Megfigyelés. | Videó anyag. | Ráhangolódás a tanóra témájára. |
| 15perc | Csoportmunka, megfigyelési szempontok alapján.   1. Polgárjogi mozgalom az Egyesült Államokban 2. 1963. augusztus 28. „Van egy álmom…”–Martin Luther King washingtoni beszéde (1. kijelölt rész) 3. 1963. augusztus 28. „Van egy álmom…”–Martin Luther King washingtoni beszéde (2. kijelölt rész) 4. 1968. április 4. Halálos merénylet Martin Luther King ellen (teljes szöveg) 5. 1968. április 4. Halálos merénylet Martin Luther King ellen (teljes szöveg) | Tanári magyarázat, feladatkijelölés.  Irányított, differenciált csoportalkotás. | Egyéni munka, megbeszélés, feladatmegoldás. | Tankönyv, tankönyvi kép, falitérkép, szemléltető anyag–feldolgozandó szöveg. Kartonlapok, írólapok, íróeszközök (filctoll, zsírkréta). | Együttműködés, felelős egyéni tevékenység elősegítése. |
| 10 perc | A részegységek feladatainak bemutatása. | Ellenőrzés–értékelés, vázlatkészítés segítése. | Csoportok előadása. Vázlatkészítés. | Tankönyv, füzet. | A csoportok tevékenysége jelenjen meg minden tanulónál vázlat formájában. |
| 5 perc | Diáklázadások Nyugaton–1968. | Frontális óravezetés, tanári magyarázat. | Egyéni munka. Megfigyelés, feladatmegoldás. | Tankönyv, füzet. |  |
| 5 perc | Óra végi ismétlés, rendszerezés, házi feladat kijelölése, következő tananyag felvetése. | Frontális óravezetés. | Önálló jegyzetelés, egyéni munka, tanulói válaszadás. | Tankönyv, füzet. | Véleményalkotás segítése. |